钦定古今图书集成/方舆汇编/职方典/第1314卷 > 《弼唐村泉铭》〈并序〉梁·殿华
## 钦定古今图书集成/方舆汇编/职方典/第1314卷 > 《弼唐村泉铭》〈并序〉梁·殿华

岁在丁亥，梁子同庵侨居弼唐村，徜徉山泽间，搜得兹泉，饮而甘之。自是高人韵士以暨牧竖、樵夫，瓶汲不绝，竟与蒲涧、蟹眼鼎立而三。夫村之有泉非一日矣，不以泉名，待同庵而后显也。泉也善隐，同庵也善择，晦其迹以俟时，人事大抵然矣，况泉哉！因系之铭。铭曰：

《唐之水》，“非井非池，清畏人知。居士一酌，非锡非卓，得
水之奇，周饮人醪，梁饮人泉。”问“明眼孰贤？”